stanford-oval/wikipedia huggingface dataset:
Roman Rotenberg
Jääkiekkovaikuttaja

Aleksandr Medvedev alkoi vuonna 2007 ajaa monikansallisen jääkiekon ammattilaisliigan KHL:n perustamista. Perustamishankkeen vetäjäksi määrättiin Gazprom Exportin ulkosuhteiden osasto, kaupallisten sopimusten hoitamista varten perustettiin KHL Marketing. Roman Rotenbergista tuli sen varapääjohtaja. 20.tammikuuta 2015 hän tuli KHL:n hallituksen jäseneksi.
Vuonna 2011 pietarilaisen jääkiekkoseura SKA:n johtokunnan puheenjohtaja Gennadi Timtšenko kutsui Roman Rotenbergin seuran hallituksen varapääjohtajaksi.
11. joulukuuta 2014 Rotenberg nimitettiin Venäjän jääkiekkoliiton hallituksen ensimmäiseksi varapääjohtajaksi, hänen uuteen tehtäväkuvioon kuului liiton ja KHL:n välinen vuorovaikutus, ulkopuolisen rahoituksen hankkiminen sekä Venäjän maajoukkueen markkinointistrategian kokonaisvaltainen kehittäminen, mm. uusien yhteistyökumppaneiden hankkiminen. Nykyisin Roman Rotenberg toimii Venäjän jääkiekkomaajoukkueen päämajan, mukaan lukien analyyttinen ja tilasto-osasto, johtajana.
Hän on kuulunut vuodesta 2016 Kansainvälisen jääkiekkoliiton IIHF:n hallintojärjestelmän uudistuskomiteaan.
Hän sai joulukuussa 2016 Venäjän Federaation presidentti Vladimir Putinilta kiitostaulun, jolla huomioitiin Romanin liikunnan- ja urheilun hyväksi tehty työ sekä merkittävä panos venäläisen jääkiekon tukemiseen.
Hän toimii SKA Pietarin päävalmentajana.
Roman Rotenberg kommentoi Pietarin talousfoorumin yhteydessä Venäjän valtionkanva Match TV:lle kysyttäessä hänen mielipidettään siitä, että Kansainvälinen jääkiekkoliitto IIHF onnitteli monia NHL-mestari Vegas Golden Knightsin pelaajia, mutta ei venäläisiä Ivan Barbaševia ja Pavel Dorofejevia. Rotenbergin mukaan Venäjällä onnitellaan kaikkia. Hän lisäsi: "Voin kertoa vain omasta esimerkistäni. Olen asunut ulkomailla, esimerkiksi Suomessa. Ja sanon rehellisesti: siellä on ollut fasismia pitkään. Mitä tulee nykyisiin tapahtumiin, presidenttimme on oikeassa. Tämän kanssa täytyy taistella. Tulevaisuutemme riippuu siitä."
Yritystoiminta Venäjällä

Syksyllä 2010 perustettiin urheiluravinteita valmistava Doktor sport -yritys, jonka takana oli uuteen hankkeeseensa kolmen vuoden ajaksi 20 milj. USD sijoittanut SMP pankki. Yrityksestä ilmoitettiin, että se haluaa valmistaa urheilijoille laadukkaita ja doping-vapaita ravinteita. Idea perustaa Venäjälle oma kotimainen urheiluravinteiden valmistaja kuuluu Aleksandr Medvedeville, joka v.2010 antoi Roman Rotenbergille yhdessä KHL:n urheilulääketieteellisen keskuksen kanssa tehtävän tutkia mahdollisuudet korvata tuontiravinteet.
Yritystoiminnan malliksi valittiin amerikkalainen GNC, joka kuuluu maailman suurimpiin urheilu- ja lisäravinteiden, vitamiinien, energiavalmisteiden ja proteiinien valmistajien joukkoon. Rotenbergin mukaan vuoden kuluttua käynnistämisestä Doktor Sport pääsi omilleen. Heinäkuussa 2015 Doktor Sportilla oli yli 50 myyntipistettä, ja sen ansiosta yritys nousi yhdeksi Venäjän urheiluravinnemarkkinoiden johtavimmaksi toimijaksi.Valmistajan omistaa täysin SMP Bank. Yritys rahoittaa SKA-jääkiekkoseuran toimintaa.
Roman Rotenberg esitti joulukuussa 2014 halukkuutensa hankkia 80 % osuuden Pjotr Makarenkon omistamasta Telesport-markkinointiyrityksestä. Osapuolet eivät julkistaneet kaupan tarkkaa summaa, mutta yrityksen markkinahinnaksi arvioitiin muutama miljardi ruplaa. Telesport on Venäjän merkittävin vaikuttaja urheilumarkkinoinnin, urheilukohteiden hallinnoinnin sekä urheilutapahtumien TV-lähetysten puolella. Toukokuussa 2015 ilmoitettiin, ettei kauppaa onnistuttu saamaan päätökseen, syyksi kerrottiin Telesportin ja Venäjän jalkapalloliiton väliset merkittävät erimielisyydet. Lokakuussa 2016 joukko sponsoreita, mm. Roman Rotenberg, perui omalta osaltaan urheilumarkkinointiyritys Telesportin yrityskaupat.
Heinäkuussa 2015 ilmoitettiin, että Rotenberg suunnittelee ompelu- ja painatusyritys Rossportin hankkimista. Se toimittaa tekstiilejä ja merkkituotteita venäläisille urheiluseuroille, muun muassa SKA-jääkiekkoseuralle. Samassa kuultiin, että samoihin yrityskauppoihin kuuluvat valmistajan tehtaan Kostroman ja Dedovskin kaupungeissa. Asiantuntija-arvioiden mukaan Rotenbergin hankkima osuus saattaa olla 60 miljoonan ruplan luokkaa, kun koko liiketoiminta maksaisi 75-80 miljoonaa ruplaa.
Yritystoiminta Suomessa

Kesällä 2013 Rotenbergien perhe ja Gennadi Timtšenko ostivat Hartwall Arenan toimintaa hallinnoivan Suomalaisen Arena Events Oy:n, joka omistaa 44,98 prosenttia Hartwall-areenan kaikista osakkeista. Samana vuonna syksyllä he ostivat 49 prosenttia Jokerit-jääkiekkoseurasta, joka siirtyi KHL:ään kaudella 2014–2015. Lokakuussa 2014 Roman Rotenberg lunasti Yhdysvaltain pakotelistalle otettujen oman isänsä ja setänsä osuudet. Yrityskauppa toteutettiin Romanin nykyään omistaman hotelli- ja kongressikeskus Långvik Capitalin kautta. Arena Events Oy:n osakkeet on jaettu seuraavasti: kylpylähotelliyhtiö Långvik Capital – 49,5 prosenttia, Roman Rotenberg – yksi prosentti, Gennadi Timtšenkon omistama White Anchor – 49,5 prosernttia.
Långvikin kylpylän kiinteistö ja sen liiketoiminta myytiin nimelliseen yhden euron hintaan Roman Rotenbergille. Seuraavana vuonna myös hän joutui Yhdysvaltain listalle. Tuolloin tehtiin uusi omistusjärjestely ja liiketoiminta siirrettiin yhden euron hintaan Rotenbergien pitkäaikaisten yhteistyökumppaneiden Auvo Niinikedon ja Martti Ahdon Ryokan-nimiselle yritykselle. Kiinteistö jäi Rotenbergin omistukseen.
Yrityskaupoilla oli tarkoitus kiertää pakotteita ja omistus oli tarkoitus palauttaa myyjien nimiin pakotteiden päätyttyä.
Pakotelistoilla

Heinäkuussa 2015 Roman Rotenberg asetettiin Yhdysvaltain pakotelistalle, jonka tarkoitus on vastustaa Venäjän politiikkaa Itä-Ukrainassa ja Krimin niemimaalla. Vuonna 2018 Yhdysvaltain valtiovarainministeriön pakotelistalla oli kolme muutakin Rotenberg-suvun jäsentä, Långvik Capital OY.
Toukokuussa 2019 Hjallis Harkimo osti Rotenbergien perheen ja Gennadi Timtšenkon ulos Jokereista.[lähde? ]
Perhe

Isä – Boris Romanovitš Rotenberg (s. 1957), yrittäjä, Venäjän Federaation judoseuran hallituksen varapääjohtaja, SMP pankin osaomistaja.
Veli – Boris Borisovitš Rotenberg (s. 1986), jalkapalloilija, moskovalaisen Lokomotiv-jalkapallojoukkueen puolustaja.
Setä – Аrkadi Romanovitš Rotenberg (s. 1951), miljardööri, Venäjän federaation judoseuran hallituksen ensimmäinen varapääjohtaja, SMP-pankin osaomistaja.
Serkku – Igor Arkadjevitš Rotenberg (s. 1973), yrittäjä, merkittävä yritysjohtaja
Rotenberg, Gennadi Timtšenko ja Vladimir Putin Kiinassa sopimassa jääkiekkoyhteistyöstä 2016.
Taistelulähetin sota

| Taistelulähetin sota |
| --- | --- |

Kirjailija:  Pentti H. Tikkanen
Kansitaiteilija:  Martti Lehtonen
Kieli:  suomi
Genre:  sotaromaani
Kustantaja:  Karisto
Julkaistu:  1993
Ulkoasu:  kovakantinen
Sivumäärä:  332
ISBN:  951-23-3260-4
Löydä lisää kirjojaKirjallisuuden teemasivulta
Taistelulähetin sota on Pentti H. Tikkasen kirjoittama sotaromaani.
Sielunvihollinen (albumi)

| Sielunvihollinen Förgjord |
| --- | --- | --- |

Studioalbumin tiedot
 Julkaistu: 24. helmikuuta 2012
 Tyylilaji: black metal
 Kesto: 46.57
 Levy-yhtiö: Hammer of Hate
Förgjordin muut julkaisut
| Uskon kuolema 2009 | Sielunvihollinen 2012 | Uhripuu 2017 |
Sielunvihollinen on suomalaisen black metal -yhtyeen Förgjordin toinen studioalbumi. Se julkaistiin vuonna 2012 levymerkillä Hammer of Hate.
Kappaleet

Suokaste – 2.20
Ei kuoleman arvoinen – 7.37
Musta lintu – 5.09
Niin lihassa kuin veressä – 7.10
Tulilahti 1959 – 3.34
Sudeksi syntynyt – 7.48
Sielunvihollinen – 6.25
Viimeinen myrsky – 6.54
Kokoonpano

Valgrinder – kitara, basso
Prokrustes – laulu, rummut
Arvostelut

Imperiumi.net:
Maelstromzine: 6/10
Sea of Tranquility:
Aiheesta muualla

Sielunvihollinen (albumi) Discogsissa. (englanniksi)
Albumi Sielunvihollinen (albumi) Encyclopaedia Metallum -sivustolla (englanniksi)
Satellite

| 'Satellite' P> O.D. |
| --- | --- | --- |

Studioalbumin tiedot
 Äänitetty : Maaliskuu - Toukokuu 2001 Bay 7-studiossa, Valley Villagessa, Kaliforniassa ja Sparky Dark -studiossa, Calabasassa, Kaliforniassa
 Julkaistu: 11. syyskuuta 2001
 Tuottaja(t): Howard Benson; P.O.D.
 Tyylilaji: TapouT Hevi
 Kesto: 53.30
 Levy-yhtiö: Atlantic Records
Listasijoitukset
 6# Billboard Top 200  11.
P.O.D.:n muut julkaisut
| The Fundamental Elements of Southtown 1999 | 'Satellite' 2001 | Payable On Death 2003 |
Satellite on Rockyhtye P.O.D.:n viides albumi. Albumi julkaistiin 2001 samana päivänä kun Syyskuun 11. päivän iskut sattuivat. 133 000 myydyn kopion jälkeen albumi debytoi sijalla 6 Billboardin Top 200 listalla. Satellitesta tuli yhtyeen myydyin levy myyden yli 3 miljoonaa kappaletta pelkästään Yhdysvalloissa.
Levyltä julkaistiin neljä singleä musiikkivideoineen: "Alive", "Youth of The Nation", "Boom" ja "Satellite". Singlet "Alive" ja "Youth of The Nation" menestyivät myös erityisen hyvin listoilla.
Kappalelista

"Set It Off" – 4.16
"Alive" – 3.23
"Boom" – 3.08
"Youth of The Nation" – 4.19
"Celestial" – 1.24
"Satellite" – 3.30
"Ridiculous" – 4.17
"The Messenjah" – 4.19
"Guitarras De Amor" – 1.14
"Anything Right" – 4.17
"Ghetto" – 3.37
"Masterpiece Conspiracy" – 3.12
"Without Jah, Nothin' – 3.42
"Thinking About Forever" – 3.46
"Portrait" – 4.32
Kappalelista > Bonusraidat

"Whatever It Takes" (Kappale on mukana Any Given Sunday -elokuvan soundtrackilla ja bonusraitana joillain albumin eurooppalaisilla julkaisuilla)
"Rock the Party (RTP remix)" (bonusraita joillain eurooppalaisilla julkaisuilla)
"The Payback" (elokuvan xXx: State of the Union soundtrackilla ja bonusraita joillain eurooppalaisilla julkaisuilla)
Kappalelista > Uudelleenjulkaisun bonusraidat

Vuosi alkuperäisen painoksen jälkeen Satellitesta julkaistiin erikoispainos, joka sisältää seuraavat bonusraidat:
"Alive (semi-acoustic remix)"
"Youth of The Nation (Conjure One remix)"
"Boom (The Crystal Method remix)"
Listasijoitukset

Billboardin (Pohjois-Amerikka) listatiedot:
Listasijoitukset > Albumi

| Vuosi | Lista | Sijoitus |
| --- | --- | --- |
| 2001 | The Billboard 200 | 6 |
| 2001 | Top Contemporary Christian | 1 |
| 2001 | Top Internet Albums | 6 |
| 2003 | Top Christian Albums | 1 |
Listasijoitukset > Singlet

| Vuosi | Single | Lista | Sijoitus |
| --- | --- | --- | --- |
| 2001 | "Alive" | Mainstream Rock Tracks | 4 |
| 2001 | "Alive" | Modern Rock Tracks | 2 |
| 2001 | "Alive" | The Billboard Hot 100 | 41 |
| 2001 | "Youth Of The Nation" | Mainstream Rock Tracks | 6 |
| 2001 | "Youth Of The Nation" | Modern Rock Tracks | 1 |
| 2002 | "Boom" | Mainstream Rock Tracks | 21 |
| 2002 | "Boom" | Modern Rock Tracks | 13 |
| 2002 | "Satellite" | Mainstream Rock Tracks | 15 |
| 2002 | "Satellite" | Modern Rock Tracks | 21 |
| 2002 | "Youth Of The Nation" | The Billboard Hot 100 | 28 |
| 2002 | "Youth Of The Nation" | Top 40 Mainstream | 18 |
| 2002 | "Youth Of The Nation" | Top 40 Tracks | 36 |
Listasijoitukset > RIAA:n sertifikaatit

| RIAA:n sertifikaatti | Myöntämispäivä  |
| --- | --- |
Gold: 10. marraskuuta 2001
Platinum: 16. marraskuuta 2001
Multi Platinum: 11. helmikuuta 2002
Multi Platinum: 26. elokuuta 2002
Arvostelut

All Music Guide
Sputnikmusic
Artistdirect (Arkistoitu – Internet Archive)
Jesus Freak Hideout
Rolling Stone (Arkistoitu – Internet Archive)
The Phantom Tollbooth (Arkistoitu – Internet Archive)
Cross Rhythms
Imperiumi: 6/10
Soundi:
Käännös suomeksi
Shirley Henderson

| Shirley Henderson |
| --- | --- |
 Shirley Henderson vuonna 2009.
Henkilötiedot
Syntynyt: 24. marraskuuta 1965 (ikä 58) Fife, Skotlanti, Iso-Britannia
Ammatti:  Näyttelijä
Näyttelijä
Merkittävät roolit:  Murjottava Myrtti  Harry Potter
Aiheesta muualla
www.shirleyhenderson.com
IMDb 
Elonet
Shirley Henderson (s. 24. marraskuuta 1965 Forres, Moray, Skotlanti, Iso-Britannia) on skotlantilainen näyttelijä. Hänet tunnetaan muun muassa roolistaan Harry Potter -elokuvien Murjottavana Myrttinä.
Henderson on tehnyt yhteistyötä ohjaaja Michael Winterbottomin kanssa muun muassa elokuvissa Wonderland, The Claim, 24 Hour Party People, Tristram Shandy: Herrasmiehen paljastukset ja Everyday. Tämän lisäksi Henderson on näytellyt muun muassa Bridget Jones -elokuvissa Bridget Jones – elämäni sinkkuna, Bridget Jones: Elämä jatkuu ja Bridget Jones’s Baby.
Henderson opiskeli näyttelemistä Guildhall School of Music and Drama -koulussa.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1992 | Suolaa ihollamme | Salt on Our Skin | Mary |
| 1995 | Rob Roy | Rob Roy | Morag |
| 1996 | Trainspotting | Trainspotting | Gail |
| 1999 | Wonderland | Wonderland | Debbie |
| 1999 | Topsy-Turvy – mullin mallin | Topsy-Turvy | Leonora Braham |
| 2000 | The Claim | The Claim | Annie |
| 2001 | Bridget Jones – elämäni sinkkuna | Bridget Jones’s Diary | Jude |
| 2002 | Wilbur | Wilbur Wants to Kill Himself | Alice |
| 2002 | Harry Potter ja salaisuuksien kammio | Harry Potter and the Chamber of Secrets | Murjottava Myrtti |
| 2002 | Tatuointimurhat | Doctor Sleep | Janet Losey |
| 2002 | Keskimaan cowboyt | Once Upon a Time in the Midlands | Shirley |
| 2002 | Villa des roses | Villa des roses | Ella |
| 2002 | 24 Hour Party People | 24 Hour Party People | Lindsay Wilson |
| 2003 | Intermission | Intermission | Sally |
| 2003 | AfterLife | AfterLife | Ruby |
| 2003 | American Cousins | American Cousins | Alice |
| 2004 | Bridget Jones: Elämä jatkuu | Bridget Jones: The Edge of Reason | Jude |
| 2005 | Harry Potter ja liekehtivä pikari | Harry Potter and the Goblet of Fire | Murjottava Myrtti |
| 2005 | Tristram Shandy: Herrasmiehen paljastukset | A Cock and Bull Story | Susannah |
| 2005 | Frozen | Frozen | Kath |
| 2006 | Marie Antoinette | Marie Antoinette | Sophie-täti |
| 2008 | Wild Child | Wild Child | Emäntä |
| 2008 | Miss Pettigrew - Päivä täynnä elämää | Miss Pettigrew Lives for a Day | Edythe |
| 2009 | Life During Wartime | Life During Wartime | Joy |
| 2010 | Meek's Cutoff - Kadonnut vankkurikaravaani | Meek's Cutoff | Glory White |
| 2012 | Anna Karenina | Anna Karenina | Meme Kartasov |
| 2013 | In Secret | In Secret | Suzanne |
| 2013 | Filth | Filth | Bunty Blades |
| 2015 | Urban Hymn | Urban Hymn | Kate Linton |
| 2015 | Tale of tales | Tale of tales | Imma |
| 2016 | Bridget Jones’s Baby | Bridget Jones’s Baby | Jude |
| 2017 | T2 Trainspotting | T2 Trainspotting | Gail |
| 2019 | Star Wars: The Rise of Skywalker | Star Wars: The Rise of Skywalker | Babu Frik (äänirooli) |
| 2022 | See How They Run | See How They Run | Agatha Christie |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1987 | Shadow of the Stone | Shadow of the Stone | Elizabeth Finlay | 6 jaksoa |
| 1990 | Sairaalaelämää | Casualty | Denise | 1 jakso |
| 1995–1997 | Ylämaan kettu | Hamish Macbeth | Isobel Sutherland | 19 jaksoa |
| 2001 | Elomme päivät | The Way We Live Now | Marie Melmotte | minisarja |
| 2001 | Yltäkylläisyyden maa | In a Land of Plenty | Anne Marie | 1 jakso |
| 2003 | Kaarle II - monarkki myrskyssä | Charles II: The Power & the Passion | Katariina de Bragança | minisarja |
| 2006 | Doctor Who | Doctor Who | Ursula Blake | jakso "Tavis tahtoo Tohtorin" |
| 2008 | Neiti Marple | Agatha Christie's Marple | Honoria Waynflete | jakso "Neiti Pinkertonin salaisuus" |
| 2011 | Veripunainen, lumivalkoinen | The Crimson Petal and the White | Emmeline Fox | minisarja |
| 2011 | Murha paratiisissa | Death in Paradise | DS Angela Young | 1 jakso |
| 2013 | Southcliffen tragedia | Southcliffe | Claire Salter | minisarja |
| 2014 | Jamaica Innin majatalo | Jamaica Inn | Hannah | minisarja |
| 2016 | Happy Valley, varjojen laakso | Happy Valley | Frances Drummond | 6 jaksoa |
| 2023 | The Mandalorian | The Mandalorian | anzellalainen droidiseppä | äänirooli; 4 jaksoa |
| 2024 | Dune: Prophecy | Dune: Prophecy | Tula Harkonnen | pääosa |
Aiheesta muualla

Kuvia tai muita tiedostoja aiheesta Shirley Henderson Wikimedia Commonsissa
Shirley Henderson Elonetissä.
Shirley Henderson Internet Movie Databasessa. (englanniksi)
Shimogyō-ku

| Shimogyō-ku (下京区) |
| --- | --- |
 Kyōto Tower Kioton rautatieaseman edustalla
 Shimogyōn suuralueen sijainti Kioton kaupungissa
 Shimogyō-ku
 Koordinaatit: 34°59′15″N, 135°45′20″E 
Valtio:  Japani
Alue:  Kansai
Prefektuuri:  Kioton prefektuuri
Kaupunki:  Kioto
Hallinto:  
 – Hallinnon tyyppi:  Suuralue
Pinta-ala:  
 – Kokonaispinta-ala:  6,78 km²
Väkiluku (12/2020):  82 122
 – Väestötiheys:  12 112 as./km²
 
 https://www.city.kyoto.lg.jp/shimogyo/ 
Infobox OKVirheellinen NIMI-arvo: 
Shimogyō-ku (jap. 下京区) on yksi Kioton kaupungin 11 suuralueesta. Se sijaitsee Kioton keskiosassa Kamojoen länsirannalla ja käsittää Kioton keskusta-alueen eteläosan. Pohjoisessa se rajautuu Shijō-katuun ja etelässä Tōkaidō-päälinjaan, lännessä sen alue ulottuu Nishi-Takasejoelle saakka. Shimogyōn suuralueella on 82 122 asukasta (joulukuussa 2020) ja sen pinta-ala on 6,78 neliökilometriä.
Shimogyō-ku on Kamigyō-kun ohella toinen Kioton kahdesta alkuperäisestä suuralueesta. Ne muodostettiin vuonna 1889 samalla, kun perustettiin nykymuotoinen Kioton kaupunki. Suuralueen nimi (’alempi Kyō’ eli ’alempi Kioto’) periytyy Heian-kauden loppupuolelta, kun kaupungin pohjois- ja eteläosille syntyi omat nimitykset. Alun perin käytettiin termiä Shimowatari (下辺), sittemmin Japanin keskiajalla nimeä Shimonomachi (下町). Vuonna 1929 Kamigyōn ja Shimogyōn suuralueista erotettiin Nakagyōn, Sakyōn ja Higashiyaman suuralueet, ja vuonna 1955 Shimogyōsta lohkaistiin vielä Minamin suuralue.
Shimogyō-ku on tiheästi rakennettua asuin- ja liikealuetta, jossa sijaitsee valtaosa kaupungin tavarataloista, pankkeja ja Kioton keskustukkutori. Tärkeitä alueen läpi kulkevia katuja ovat pohjois–eteläsuuntaiset Kawaramachi-dōri, Karasuma-dōri ja Horikawa-dōri sekä itä–länsisuuntainen Gojō-dōri. Alueelle on keskittynyt myös perinteisiä käsityöelinkeinoja, kuten buddhalaisissa seremonioissa käytettävien esineiden, viuhkojen, lakkatöiden, kyōyūzen-kankaan ja nukkejen tuotantoa.
Suuralueen historiallista rakennusperintöä edustavat Higashi-Hongan-jin ja Nishi-Hongan-jin buddhalaiset temppelit. Alueen itäosassa on Shōsei-enin puutarha. Suuralueella sijaitsevat myös Kioton rautatiemuseo, Kioton akvaario ja Ryūkoku-museo. Shimogyō-ku on heinäkuisin järjestettävän Gion-matsurin tapahtuma-aluetta.
Shimogyōn suuralueen eteläreunalla on Kioton rautatieasema, kaupungin tärkein joukkoliikenneterminaali. Sen kautta kulkevat suurnopeusjunalinja Tōkaidō Shinkansen, JR Nishi-Nihonin Tōkaidō-päälinja, San’in-päälinja ja Nara-linja sekä Kintetsu-rautateiden Kioto-linja ja Kioton metron Karasuma-linja. Suuralueen pohjoisosaa palvelevat myös Hankyū-rautateiden Kioto-päälinja ja Keifuku-rautateiden (Randen) Arashiyama-päälinja.
Kuvia

Kioton rautatieasema
Nishi-Hongan-jin temppeli
Ryūkoku-museo
Karasuma-katu
Shōsei-enin puutarhaa
Aiheesta muualla

Kuvia tai muita tiedostoja aiheesta Shimogyō-ku Wikimedia Commonsissa
Suuralueen internetsivut (japaniksi)
Tehostettu keräily

Tehostettu keräily on talteen keräiltävien villien kasvien hoitamista siten, että pyritään edistämään keräiltävän kasvin säilymistä luonnossa. Keinoja tähän ovat tuholaisten torjunta, vain tietyn kasvien osan kerääminen tietyiltä alueilta siten, että maahan jätetyt kasvit siementävät seuraavaksi vuodeksi, kasvien kastelu, jotta ne säilyvät kuivan kauden yli, ja rikkakasvien kitkeminen. Tehostettu keräily saattoi edeltää maanviljelyä.[lähde? ]
Esimerkiksi kwakiutl-intiaanit söivät apiloita, kitkivät apilaniityiltä pois rikkaruohot ja jättivät tarkoituksella pääjuuren maahan. Myös pahalta maistuva sivujuuri jäi maahan tuottamaan uusia haaroja. Apilaniityt oli jaettu perheiden kesken. Monet luonnonkansat pitivät viljelykasveja jonkun omistamina. Länsi-Australiassa naiset istuttivat villejä jamsseja sen jälkeen, kun olivat kaivaneet niiden juurimukulat maasta. Luultavasti lopulta jamssia alettiin viljellä asumusten lähellä, ettei seuraavalla jamssinhakumatkalla jamssia tarvitsisi etsiä kaukaa. Papua-Uuden-Guinean ylängöltä on löydetty todisteita hyvin vanhasta tehostetusta keräilystä ehkä jo 49 000–44 000 vuotta sitten, joka tapauksessa ennen viime jääkauden huippukohtaa. Tehostettuun keräilyyn viittaavat löydetyt jamssin ja erään pähkinälajin jäänteet sekä ”vyötärölliset” kivityökalut, joilla uskotaan kaadetun puita, että keräiltävät kasvit saisivat enemmän kasvutilaa.
Sieppomesikot

| Sieppomesikot |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Sieppomesikot Conopophila  Reichenbach, 1852
Katso myös
   Sieppomesikot Wikispeciesissä   Sieppomesikot Commonsissa 
Infobox OKNimi-testi OK: 
Sieppomesikot (Conopophila) on mesikkojen heimoon kuuluva varpuslintusuku. Sieppomesikkojen sukuun kuuluu BirdLifen mukaan kolme lajia.
Sieppomesikoihin kuuluvia lajeja

Harmaasieppomesikko (Conopophila whitei)
Rusokurkkumesikko (Conopophila rufogularis)
Rusorintamesikko (Conopophila albogularis)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Conopophila
Tehri Garhwalin piirikunta

Tehri Garhwalin piirikunta (hindiksi टिहरी गढ़वाल ज़िला, Ṭiharī Gaṛhavāla zilā, sanskritiksi टिहरीगढवालमण्डलम्, Ṭiharīgaḍhavālamaṇḍalam) on yksi Intian Uttarakhandin osavaltion 13 piirikunnasta. Piirikunta rajautuu pohjoisesta Uttarkashin piirikuntaan, idästä Rudraprayagin piirikuntaan, etelästä Pauri Garhwalin piirikuntaan ja lännestä Dehradunin piirikuntaan.
Tehostelanka

Tehostelanka eli koristelanka eli efektilanka on yleisnimitys sellaisille kerratuille erikoislangoille, joissa on paksunnoksia, nyppyjä, silmukoita, sykkyröitä, kuitutupsuja, metallisäikeitä, värilaikkuja tai vastaavia poikkeavuuksia. Kerratussa langassa on kaksi tai useampia kuitusäikeitä kierretty yhteen, jolloin langan kuidut pysyvät paremmin yhdessä ja lisätään langan lujuutta ja joustavuutta.
Tehostelangat koostuvat usein erivärisistä rakenneosista, joilla valmiiseen kankaaseen tai neulokseen saadaan luotua värivaihtelua. Tehostelangoille ominaiset piirteet syntyvät erilaisia kehruu-, kertaamis- ja värjäysmenetelmiä käyttämällä. Valmistukseen käytetyissä erikoiskertauskoneissa voidaan säätää perusmateriaalina käytettävään pohjasäikeeseen liitettävien tehosteosien syöttöä ja nopeutta.
Sieppomuurat

| Sieppomuurat |
| --- | --- |
 Sieppomuura (Thamnomanes caesius)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Sieppomuurat Thamnomanes  Cabanis, 1847
Katso myös
   Sieppomuurat Wikispeciesissä   Sieppomuurat Commonsissa 
Infobox OKNimi-testi OK: 
Sieppomuurat (Thamnomanes) on puumuurien heimoon kuuluva varpuslintusuku. Sieppomuurien sukuun kuuluu BirdLifen mukaan neljä lajia.
Sieppomuuriin kuuluvia lajeja

Leukalappumuura (Thamnomanes saturninus)
Mustaleukamuura (Thamnomanes ardesiacus)
Sieppomuura (Thamnomanes caesius)
Sinimuura (Thamnomanes schistogynus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Thamnomanes (englanniksi)